**ОТЧЕТ ЗА**

**ДЕЙНОСТТА НА ДИРЕКТОРА ЗА ВРЪЗКИ С ИНВЕСТИТОРИТЕ НА „АДВАНС ЕКУИТИ ХОЛДИНГ”АД (в ликвидация) за 2024 г.**

Настоящият отчет за дейността на Иван Даскалов — Директор за връзки с инвеститорите на „АДВАНС ЕКУИТИ ХОЛДИНГ“ АД – в ликвидация за дейността му през 2024 г. е изготвен в съответствие с изискванията на Закона за публично предлагане на ценни книжа. Той се представя на акционерите на Редовното годишно общо събрание на акционерите.

Отчетът отразява конкретните дейности на Директора за връзки с инвеститорите през 2024 г., визира постигнатите резултати и предвижда съответни мерки за подобряване в бъдеще на координацията и взаимоотношенията между ликвидатора на дружеството с акционерите, потенциалните инвеститори през 2024 г., както и за разкриването на информация към Комисията за финансов надзор и регулирания пазар на ценни книжа.

Основните цели и насоки в дейността на Директора за връзки с инвеститорите през отчетния период бяха насочени към изпълнение на задълженията и отговорностите, произтичащи от съответните разпоредби на ЗППЦК, подзаконовите актове по прилагането му, както и Устава на дружеството,

През периода на работа като Директор за връзки с инвеститорите осъществявах комуникацията между инвеститорите на дружеството и ликвидатора. Изпълнявах добросъвестно своите задължения съгласно изискванията на ЗППЦК и актовете по прилагането му, Устава на дружеството и други вътрешни актове на „АДВАНС ЕКУИТИ ХОЛДИНГ”АД- в ликвидация. Осъществявах дейността си като се водих от принципа за равноправно третиране на акционерите и защита на техните права и интереси.

През 2024 г. съм разкривал в законоустановените срокове регулирана и вътрешна информация на Комисията за финансов надзор, регулирания пазар, където акциите на дружеството се търгуват и обществеността. По този начин информацията своевременно е достигала до настоящите и бъдещи инвеститори на дружеството, финансовите анализатори и финансовите журналисти.

През 2024 г. съм разкривал регулирана и вътрешна информация, в съответствие със законовите изисквания, представях на КФН, „БФБ“ АД и обществеността уведомления за текущия етап на производството по ликвидация, изискуеми съгласно чл. 19 от Наредба № 2, както и годишен счетоводен баланс при ликвидация за отчетната 2024 г., заверен от регистриран одитор.

Разкриването на регулирана и вътрешна информация към Комисията за финансов надзор е осъществявано само посредством интегрираната електронна система е-Register, а към обществеността посредством избраната от дружеството електронна медия - Инфосток.

Незабавно след оповестяване на съответната информация до институциите на капиталовия пазар и обществеността по нормативно предвидения ред, същата е била публикувана на електронната страница на „АДВАНС ЕКУИТИ ХОЛДИНГ”АД — www.advancequity.bg.

Не съм допускал закъснения относно предоставянето на регулирана и вътрешна информация относно дружеството през периода от датата на назначаването ми на длъжността директор за връзки с инвеститорите до края на отчетната 2024 г.

Всички предоставяни уведомления са предварително съгласувани с ликвидатора на Дружеството.

**Постигнати резултати през 2024 г.:**

Спазвайки изискванията на ЗППЦК и подзаконовите актове по прилагането му, Устава и предприетите конкретни мерки за оптимизиране на работата и усъвършенстване на комуникацията с акционерите, в качеството ми на Директор за връзки с инвеститорите мога да отбележа следното:

1. През 2024 г. „АДВАНС ЕКУИТИ ХОЛДИНГ“ АД – в ликвидация не е закъснявало с представянето на регулирана информация към КФН, БФБ и към обществеността.
2. Информацията е била пълна и достоверна, предоставяна по достъпен за инвеститорите начин.
3. Положих усилия за повишаване на информираността на акционерите относно случващите се в Дружеството събития.

Директор за връзки с инвеститорите:

Иван Даскалов